CELEX: 32014D0920
Language: sk
Date: 2014-12-15 00:00:00
Title: Rozhodnutie Rady 2014/920/SZBP z  15. decembra 2014 , ktorým sa vymenúva predseda Vojenského výboru Európskej únie

18.12.2014   
            
            
               SK
            
            
               Úradný vestník Európskej únie
            
            
               L 363/149
            
         ROZHODNUTIE RADY 2014/920/SZBP
   z 15. decembra 2014,
   ktorým sa vymenúva predseda Vojenského výboru Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 240,
   so zreteľom na rozhodnutie Rady 2001/79/SZBP z 22. januára 2001, ktorým sa zriaďuje Vojenský výbor Európskej únie (1),
   keďže:
   
               (1)
            
            
               Podľa článku 3 ods. 1 rozhodnutia 2001/79/SZBP predsedu Vojenského výboru Európskej únie (ďalej len „vojenský výbor“) vymenúva Rada na základe odporúčania vojenského výboru zasadajúceho na úrovni náčelníkov generálnych štábov. Podľa článku 3 ods. 2 rozhodnutia 2001/79/SZBP je funkčné obdobie predsedu vojenského výboru trojročné, pokiaľ Rada nerozhodne inak.
            
         
               (2)
            
            
               Rada 23. januára 2012 vymenovala generála Patricka DE ROUSIERSA za predsedu vojenského výboru na obdobie troch rokov od 6. novembra 2012 (2).
            
         
               (3)
            
            
               Vojenský výbor zasadajúci na úrovni náčelníkov generálnych štábov na svojom zasadnutí 12. – 13. novembra 2014 odporučil, aby bol za predsedu vojenského výboru vymenovaný generál Mikhail KOSTARAKOS,
            
         PRIJALA TOTO ROZHODNUTIE:
   Článok 1
   Za predsedu Vojenského výboru Európskej únie sa týmto na obdobie troch rokov od 6. novembra 2015 vymenúva generál Mikhail KOSTARAKOS.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 15. decembra 2014
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. ES L 27, 30.1.2001, s. 4.
   
      (2)  Rozhodnutie Rady 2012/34/SZBP z 23. januára 2012, ktorým sa vymenúva predseda Vojenského výboru Európskej únie (Ú. v. EÚ L 19, 24.1.2012, s. 21).